12.4.2014 Jurnalul Oficial al Uniunii Europene L 109/1 II (Acte fără caracter legislativ) ACORDURI INTERNAȚIONALE DECIZIA CONSILIULUI din 11 februarie 2014 privind semnarea, în numele Uniunii, și aplicarea provizorie a Acordului dintre Uniunea Europeană și Regatul Norvegiei privind participarea acestuia la Biroul European de Sprijin pentru Azil (2014/204/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 74 și articolul 78 alineatele (1) și (2), coroborate cu articolul 218 alineatul (5), având în vedere propunerea Comisiei Europene, întrucât: (1) Regulamentul (UE) nr. 439/2010 al Parlamentului European şi al Consiliului () prevede că Biroul European de Sprijin pentru Azil este deschis participării Elveţiei, Islandei, Liechtensteinului şi Norvegiei în calitate de observa- tori. De asemenea, regulamentul menționat prevede întocmirea unor acorduri care să prevadă, în special, natura participării, nivelul şi modul de participare ale acestor țări la activitatea Biroului European de Sprijin pentru Azil. (2) La 27 ianuarie 2012, Consiliul a autorizat Comisia să deschidă negocierile privind un acord între Uniunea Europeană şi Regatul Norvegiei referitor la participarea acestuia la Biroul European de Sprijin pentru Azil (denumit în continuare „acordul”). Negocierile au fost încheiate cu succes prin parafarea acordului la 28 iunie 2013. (3 Acordul ar trebui să fie semnat și să se aplice cu titlu provizoriu până la finalizarea procedurilor privind încheierea sa. (4)  În conformitate cu considerentul 21 din Regulamentul (UE) nr. 439/2010, Regatul Unit și Irlanda participă la regulamentul menționat şi le revin obligații în temeiul acestuia. Prin urmare, acestea ar trebui să se conformeze articolului 49 alineatul (1) din Regulamentul (UE) nr. 439/2010 și să participe la prezenta decizie. Regatul Unit și Irlanda participă, așadar, la prezenta decizie. (5)  În conformitate cu considerentul 22 din Regulamentul (UE) nr. 439/2010, Danemarca nu participă la adoptarea regulamentului menționat și nu îi revin obligații în temeiul acestuia. Danemarca nu participă, așadar, la prezenta decizie, () Regulamentul (UE) nr. 439/2010 al Parlamentului European și al Consiliului din 19 mai 2010 privind înființarea unui Birou European de Sprijin pentru Azil 0L 132,29.5.2010,p.11).